घर में मिली डायरी में तंत्र-मंत्र की बातें, मोक्ष, रीति-रिवाज और पिछले महीने की कुछ तिथियों का जिक्र है। पुलिस के मुताबिक डायरी में लिखे नोट्स के मुताबिक ही घर के शवों को लटकाया गया था। उसमें जैसे-जैसे लिखा है ठीक उसी तरह से सारी गतिविधियों को अंजाम दिया गया। डायरी में लिखा है कि तुम सब खुद को फांसी पर लटक जाओगे फिर अचानक भगवान प्रकट होंगे और उसी क्षण तुम्हें बचा लेंगे। पुलिस के मुताबिक घरवालों ने तांत्रिक की इन्हीं बातों में आकर खुदकुशी कर ली। हालांकि रिश्तेदारों का कहना है कि घर के लोगों ने आत्महत्या नहीं की बल्कि उनकी हत्या हुई है।